MHaSL hlavicka

**Komisia športu**

**pri MsZ v Trenčíne**

VÁŠ LIST ČÍSLO / ZO DŇA NAŠE ČÍSLO VYBAVUJE / LINKA TRENČÍN

MHSL/2024/981 Ing. Jaroš/0902 911 276 06.08.2024

VEC

# Informatívna správa o zmene nastavenia

# pri využívaní bazéna na krytej plavárni športovými plaveckými klubmi

MHSL, m.r.o., Trenčín predkladá informatívnu správu o zmene nastavenia pri využívaní bazéna na krytej plavárni športovými plaveckými klubmi. Navrhované zmeny budú zavedené do praxe od 2.9.2024.

Organizácia pristúpila k uvedeným zmenám najmä z dôvodu nastavenia optimálneho systému využívania bazénu na krytej plavárni tak, aby v čase vyhradenom pre verejnosť bol plavcom k dispozícii celý bazén (v uvedenom čase nebude bazén využívaný žiadnym z plaveckých klubov). Súčasne budeme pokračovať v podpore plaveckých klubov a bude priestor vyhradený výlučne pre plavecké kluby (v tomto čase nebude vyhradený priestor pre verejnosť). Nové nastavenie má prispieť k vytvoreniu relaxačného priestoru pre plávajúcu verejnosť.

Návrh nastavenia od 2.9.2024:

|  |  |  |  |
| --- | --- | --- | --- |
| **NÁVRH** | | **PÔVODNÉ NASTAVENIE** | |
| **Časový rozvrh počas pracovných dní:** | **Využitie bazéna**  **od 2.9.2024** | **Časový rozvrh počas pracovných dní:** | **Využitie bazéna**  **do 30.6.2024** |
| 06:00 – 12:00 | verejnosť | 06:00 – 13:00 | verejnosť |
| 12:00 – 13:00 | OBEDNÁ PRESTÁVKA | 13:00 – 14:00 | OBEDNÁ PRESTÁVKA |
| 13:00 – 15:30 | verejnosť | 14:00 – 20:00 | verejnosť |
| 15:30 – 18:00 | plavecké kluby |  |  |
| 18:00 – 20:00 | verejnosť |  |  |

Pre informáciu súčasne uvádzame časový rozvrh, ktorý platil do 30.6.2024: v popoludňajších hodinách vyčlenených pre verejnosť boli hodinové výluky iba pre plavecké kluby rezerváciou 3 až 4 dráh. Tento stav bol odrádzajúci pre verejnosť, najmä z dôvodu hluku a obmedzenia možnosti využiť, ktorúkoľvek z dráh. Dráhy bývali rezervované aj po 18-tej hodine, čo bol opäť limitujúci faktor vzhľadom nato, že lístok sa predáva dvojhodinový.

Bazén na krytej plavárni využívali tri plavecké kluby na základe mesačných objednávok a pomer využitia bol nasledovný – najväčší rozsah využitia bol plaveckým klubom Slávia Trenčín o.z., ktorý bazén využíval v ranných a popoludňajších hodinách, a ktorý má zároveň aj najviac plavcov zúčastňujúcich sa rôznych pretekov. Občianske združenie malo v kurzoch v priemere 120 detí a 30 detí-súťažných plavcov. Ďalším plaveckým klubom bol Plavecký klub MARLIN Trenčín, ktorý je zameraný na plavecké kurzy v ktorých bolo v priemere 25 detí. Najmenší rozsah využitia má Trenčiansky plavecký oddiel, v kurzoch bolo v priemere 15 detí a 2 dospelí plavci, ktorý plávajú závodne-masters.

Vyššie uvedené dôvody viedli správcu krytej plavárne k vypracovaniu nového harmonogramu využívania bazéna.

S pozdravom

**Ing. Roman Jaroš**

riaditeľ MHSL, m.r.o.

TEL: 032/6505111 E-MAIL: [mhsl@trencin.](mailto:mhsl@sluzbytn.sk)sk [www.trencin.sk](http://www.trencin.sk) IČO: 37920413